Flora järgmine võimalus häbile piir panna on 29. mail, kui meeskonnad kohtuvad Eesti  meistriliigas. Flora õnneks eelneb sellele kahenädalane koondisemängude paus (laupäevane meistriliigamäng Kuressaarega tuleb, tõsi küll, veel enne üle elada), mis annab aega vaimu värskendamiseks. Kui Flora soovib meistriliigas Levadiast üle olla, tuleb praegu aina süvenev vaimne kramp purustada.